kk kk ky kk ky kk ky ru kk ky kk kk kk kk uk uk ru kk be kk kk kk kk kk kk kk kk ru kk kk kk kk kk uk kk kk kk kk kk kk kk kk kk kk kk kk kk kk kk kk kk kk kk kk kk sah kk kk kk ka kk kk kk pt kk kk kk
ИСЛАМ ДІНІ САЙТЫ | Әдеп-ахлақ :: Сөзінде тұру
7 - Рабиул-әууәл, 1444 жыл.
3 - Қазан, 2022 жыл.
Сұрақ: Берген сөзінде тұрмаудың діндегі орны қандай?
Сөзінде тұруға шамасы келмесе, мұнафықтық белгісі болмайды.
Өзіне мүлік, сөз немесе құпия аманат етілген адамның бұларға қиянат етуі мұнафықтық болады. Уәдеде тұруға тырысу керек. Аяти кәримада былай делінген: «Аллаһ (келісімді бұзудан) сақтанғандарды жақсы көреді» (Тәубе 7)
Хадис шәрифте былай делінген:
«Сөз беру қарыз болып саналады. Сөзінде тұрмағандарға өкініштер болсын.» (Дәйләми)
Уәдеде тұру – өте маңызды қасиет. Бұл жөнінде көптеген хикметті сөздер, мақал-мәтелдер бар. Бірнешеуі мынадай:
Ердің екі сөйлегені өлгені.
Уәде – ердің опасы.
Сөз берме, берсең қайтпа!
Ат тізгінінен, адам сөзінен ұсталады.
Түкірігін жалау (берген уәдесінен қайту) ер жігітке жараспайды.
Құран кәрімде сөзінде тұратындар мақталған, сөзінің ері делінген. Уәдеде тұру адамның ең жақсы қасиеттерінің бірі. Адамның абыройын арттырады. Ал берген уәдесінен қайту үлкен күнә және мұнафықтың (екі жүзділіктің) белгісі. Сүйікті пайғамбарымыз хадис шәрифінде былай деген:
«Төрт нәрсе мұнафықтың белгісі: Аманатқа қиянат жасау, өтірік айту, уәдесін бұзу, сөзінде тұрмау.» (И.Нәжжар)
Кез келген мәселеде берген сөзінде тұру – жақсы мінез. Сөзінде тұру, адамның абыройын көтеретін жақсы әдеттердің ең алдында келеді. Берген уәдені орындамау болса, мұсылмандарға жараспайтын ең жаман әдет. Уәдесінде тұрмаған адам, Аллаһу та’аланың және құлдарының ақысын аяқ асты еткен болады. Адамдар арасындағы қарым-қатынастарда, сауда-саттықтарда және келіссөздерде уәдеде тұру – Аллаһу та’аланың әмірі. Мұсылман берген уәделерін, жасасқан келісімдерін орындауы керек. Орындай алмайтын, қолынан келмейтін нәрселерді айтып уәде бермеуі керек. Пайғамбарлардан Исмаил алейһиссалам біреумен бір жерде кездесуге уәде береді. Уәделескен жерге барып үш күн күтеді, бірақ әлгі адам келмейді. Сонда да ол жерден кетпейді. Аллаһу та’ала Құран кәрімде Мәрйәм сүресіндегі бір аятта: «Ол уәдесіне берік еді» деп оны мақтаған.
Сұрақ: Жұмыстармен кетіп бара жатқанымда досыма «біздің үйдің қажеттіліктеріне қарасып тұрсаң жақсы болар еді» дедім, ол да «жарайды» деген еді, бірақ мүлдем қарамағаны, хабар алмағаны мәлім болды. Сөз берген күйде осылай жасау дұрыс па?
Жауап: Сөз бергеннен кейін оны орындау керек. Бірақ орындауды көздеп, бірақ орындай алмай қалса, бір себебі бар болса, онда қаупі жоқ. Бір хадис шәрифте былай делінген:
«Жиһад үшін соғысқа аттанған еркектердің әйелдері жиһадқа кетпеген еркектерге өз аналары сияқты харам. Бір еркек, мүжаһидтердің (соғысқа аттанғандардың) біреуінің жанұясына қарауды мойнына алып, қиянат етсе, қияметте ол мүжаһид бұл адамнан ақысын толығымен алады.» (Мүслим, Нәсаи)
Парақорлық – әлеуметтік індет
Жақсы амалдар жамандықтарды жоя ма?
Жастарға қалай насихат айту керек
Сізді не күлімдетті, йа, Расулаллаһ?
Күншіл адам үнемі мазасыз жүреді
«Мен Аллаһтың құлдарына жақсылық жасауды таңдадым»
Жандының суреті бар жерде намаз оқу
Тәубе еткен адам күнә істемегендей болады
Хазреті Әлидің алтын насихаттары
ИМАМ МҰСА КАЗЫМ БИН ЖАФӘР (радиаллаһу анһ)
ИМАМ ЖАФӘР САДЫҚ (радиаллаһу анһ)
Басқы бетке қосу |
Сайтымыздағы мәліметтер бүкіл адамзаттың пайдалануы үшін дайындалған.
Түп нұсқасын өзгертпеу шартымен рұқсат алмай-ақ, әркім қалағанынша пайдалана алады. Islamdini.kz ® 2008-2022